《游翠眉用苏黄门子由韵》
宋代·汪晫

黛拂娥眉两月弯，虚亭着与小三间。
吾翁先见如樗里，此老遗思比岘山。
千仞远峰和我瘦，一庭芳香伴春閒。
登临涕落当年事，不见仙人玉雪颜。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。